Reportáž z Terraciny, Taliansko  termín pobytu od 7.6.-16.6.2013
Na cyklozájazd do Terraciny - pre nás malo známeho regiónu južného Lazia sa vydalo od 7.6.-16.6.2013 celkovo 45 cyklistov z Cykloklubu APOLLO a jeho sympatizantov. O to viac bolo na každom cítiť zvedavosť, čo nás tam čaká. Myslím si, že skutočnosť prekonala všetky očakávania a to v pozitívnom smere. V prvom rade celý pobyt nás sprevádzalo príjemné slnečné počasie. Už v autobuse bolo poriadne veselo keď zahral na gitare Jozef a  skoro všetci v autobuse do neskorých nočných hodín spievali.
Sobota 

Po skoro dvadsaťhodinovej jazde autobusom s perfektným prívesom a výbornými vodičmi sme sa v sobotu  ubytovali v príjemnom  Campingu Le Palme pod kopcom, pozdĺž širokej piesočnatej pláže, ktorá priťahuje mnoho letných návštevníkov. Ako  aj názov prezrádza v campingu sa sa nachádza nádherná palmová alej s veľmi pekným ubytovaním. V sobotu ihneď po príchode a ubytovaní sme sa na bicykloch vybrali na prehliadku prímorského mestečka Terraciny. Centrom historickej Terraciny je Piazza del Municipio obsahujúce dlažobné kocky z Forum Romanum, katedrála a archeologické múzeum. Na námestí sme si pozreli Katedrálu sv. Pietro e Cesareo ( Duomo ) a Palazzo Comunale/radnica/Terracina. V blízkosti môžete tiež vidieť časť starobylej cesty Appiano. Potom sme vystúpili po Via Anxur a Strade Panoramica napriek únave z dlhej cesty na kopec, na ktorom sme navštívili impozantné pozostatky chrámu Jupitera Anxur na Monte S.Angelo. V Terracine  je výnimočné a pozoruhodné miesto  chrám Jupitera Anxur.  Hlavná časť chrámu je pôsobivá klenutá základňa. Určite každý návštevník Terraciny by si nemal nechať ujsť vystúpiť na  kopec s nádherným výhľadom na mesto Terracina  a záliv na konci ktorého je pohorie Cerceo.

Nedeľa 

V nedeľu keď ráno mnohí využili na ranné plávanie v mori na pláži, ktorá bola v úplnej blízkosti campingu vyše 40 cyklistov sa vydalo o deviatej hodine smer Terracina-Sperlonga./20km/.V Sperlonge kde sa zdržiaval  rímsky cisár Tiberius  Ďalej tu sa nachádza archeologické múzeum a jaskyne (latinčina: speluncae), ktoré vlastne  dali  meno tomuto mestu. Pokračovali sme po ceste okolo nádherného pobrežia   cez štyri krátke tuneli ,ktoré sa ale pri nedeľnej  premávke dali zdolať. Ďalej sme pokračovali popri skalnatých útesoch do mesta Gaety / 35km/. Mesto hralo významnú roľu vo vojenskej histórii: jeho opevnenia siahajú až do rímskych čias .Po prehliadke historického centra mesta kde sa nachádzala katedrála ,zvonica a niekoľko kostolov, úzke uličky starého mesta sme sa vracali späť. Celková trasa bola 74km.

Pondelok 

Vyrazili sme ako každý deň o 9.00hodine smer na Circeo, čo je  je malé, izolované pohorie , ktoré sa týči nad Tyrhénskym morom.

Prešli sme Terracina prístav- okolo pobrežia lemovanými palmami  po Via Pontina SS148-dolava S.P.Badino do historického mestečka San Felice Circeo. Zo San Felice Circeo po krátkej prehliadke námestia sme sa pustili na Monte Circeo. Po ostrom výstupe sme boli odmenený skvelou  panorámou Panorama dal Crocefissso. Najvyššia hora Monte Circeo (541 m nm ). Po prudkom zostupe sme sa osviežili v mori pri prístave a pri skalnatých útesoch a pri Torre Fico. Potom späť okolo pobrežia v  San Felice Circeo- smer Terracina prístav-camping Le Palme/ 45km/.

Utorok
Smer Terracina prístav - okolo pobrežia –Via Pontina  S.P.Badino- pred San Felice Circeo doprava--na Via Saubadia-k Torre Paola a popri pobreží a rozbúreným morom a okolo jazier Lago di Saubadia,  Lago di Caprolac - okolo jazera  Lago dei Monaci- sme odbočili na Borgo Grappa potom sme okolo Parco Nazionale Circeo do Saubadie, kde sme si urobili prestávku a pochutnali na špagetách. Návrat okolo porto Badino do Terraciny /celkovo cca 85 km/.

Streda 

Ráno sme vyrazili v počte 33 cyklistov do prístavu na bicykloch, aby sme stihli trajekt, ktorý odchádzal o 8.00 hodine na ostrov Ponza. Ponza má rozlohu 7,5 km ² a je takmer úplne hornatý: centrum dominuje pohorie Core, ktoré dosahuje maximálnu výšky 280 metrov. Jeho pobrežie je prevažne skalnaté a členité, zložené z kaolínu a tufu, ktoré preukazujú sopečný pôvodu ostrova.  .Známa je pláž Chiaia di Luna (juho-západ), obklopená vysokými útesmi s výhľadom na more. Ale pre turistov je z bezpečnostných dôvodov nedostupná. Tvar ostrova je úzky a pretiahnutý. Aj keď rozlohou malý ostrov je členitý a má mnohé množstvo skalnatých útvarov. Nádherný pohľad sa vyskytol všetkým, ktorý prešli až do  dedinky Le Forny. Po trojhodinovej prehliadke ostrova sme vyhladli a tak sme  pochutnali miestnej reštaurácii na výborných rybacích špecialitách a v skalnatej zátoke na pláži na osviežujúcom kúpeli .O 18.00 sme už vyrážali na dva a pol hodinovú plavbu späť do Terraciny.

Štvrtok resp. Piatok

Vyrazili sme  niektorý vo štvrtok  iný zas v piatok  o 9.00hodine  smer Sperlonga./20km/ potom nasledovalo plynulým stúpanie do mestečka Itry/ 170 m nm/ 35km/kde sme doplnili tekutiny . Nasledoval zjazd do Fondi /48,5km/ okolo Lago di Fondi do Campingu Le Palme .Celkový okruh bol 70km.
Na cyklozájazde sme absolvovali cyklotrasy celkovo cca 312 km. Na záver večer pred odchodom ale aj počas celého pobytu vládla veľmi dobrá nálada, ktorú nám spríjemnili aj traja  hráči na gitare Jožko, Tibor a Peter. Nakoniec všetci sme nastúpili do autobusu a  vyrazili na 1460 km cestu do Bratislavy. Zhodli sme sa na tom  zostať ešte aspoň tri dni navyše, ale termín odchodu sme už meniť nemohli.
V Terracine  15.6.2013, Ladislav Zvada

